**28.07.2023.**

**E-pasta nosaukums**

Par laboratorisko izmeklējumu finanšu līdzekļu izlietojumu

**E-pasta teksts**

Nacionālais veselibas dienests (turpmāk - Dienests) informē, ka šobrīd lielai daļai primārās veselības aprūpes pakalpojumu sniedzēju un sekundārās veselības aprūpes pakalpojumu sniedzēju 2023.gada 1.pusgadā ir izveidojusies liela pārstrāde. **2023.gada 1.pusgadā kopējā līguma finanšu pārpilde pakalpojumu programmā – Laboratoriskie izmeklējumi ir pārsniegusi 8 miljonus EUR.**

Līdz ar to  atgādinām, ka laboratoriskiem izmeklējumiem paredzētais valsts budžeta līdzekļu sadalījums tika veikts atbilstoši kopējam finanšu līdzekļu apjomam un pakalpojumu sniedzējam jāseko līdzi 2023.gadam noteiktajam finanšu līdzekļu izlietojumam, rūpīgi izvērtējot nepieciešamību nosūtīt pacientu veikt laboratoriskos izmeklējumus.

Dienests aicina individuāli sekot līdzi paredzētam finanšu līdzekļiem izlietojumam Dienestā tīmekļvietnē <https://www.vmnvd.gov.lv/lv/valsts-budzeta-lidzeklu-izlietojums-laboratorisko-izmeklejumu-apmaksa>.